Ŋutinya 57: Mawu Tia Dawid
ÈKPƆ nusi dzɔa? Ðevi la xɔ alẽvi la le sisiblisi la si. Sisiblisi la va kɔ alẽvi la heyi ɖuɖu ge. Ðevi la fu du kplɔ wo ɖo heɖe alẽvi la le sisiblisi la fe nu me. Esi sisiblisi la tsi tre la, ŋutsuvi la vãe goŋgoŋ hexlãe ɖi wòku! Ɣebubuɣi la, exɔ alẽawo dometɔ ɖeka le dzata aɖe si. Ðe ɖevi ma mesesẽ ŋutɔ oa? Ènya amesi wònyea?
Eyae nye Dawid, ɖevi la. Ele Betlexem-du me. Tɔgbuia enye Obed, Rut kple Boaz fe viŋutsu la. Èɖo ŋku wo dzia? Eye Dawid fofo ŋkɔe nye Isai. Dawid kplɔna fofoa fe alẽwo. Esi Yehowa tia Saul be wòanye fia fe 10 megbee wodzi Dawid.
Ɣeyiɣi la de esime Yehowa gblɔ na Samuel be: ‘Tsɔ ami tɔxɛ aɖe, eye nàyi Isai feme le Betlexem. Metia viawo dometɔ ɖeka be wòanye fia.’ Esi Samuel kpɔ Isai-vi ŋutsuvi tsitsitɔ Eliab la, egblɔ na eɖokui be: ‘Amesia kokokoe Yehowa tia.’ Gake Yehowa gblɔ nɛ be: ‘Mègakpɔ efe kɔkɔme kple ɖekadzedze o. Menye eyae metia be wòanye fia o.’
Eye Isai yɔ viaŋutsuvi Abinadab va Samuel gbɔe. Gake Samuel gblɔ be: ‘Ao, menye eya hãe Yehowa tia o.’ Emegbe la, Isai kplɔ viaŋutsuvi Sama hã vɛ. Samuel gblɔ be: ‘Ao, Yehowa metia eya hã o.’ Isai kplɔ viaŋutsuvi adre va Samuel gbɔ, gake Yehowa metia wo dometɔ aɖeke o. Samuel bia be: ‘Ŋutsuviawo katãe nye esia?’
Isai ɖo ŋu be: ‘Esusɔ ɖevitɔ kekeake. Gake eyi alẽkplɔfe.’ Esi wokplɔ Dawid vɛ la, Samuel kpɔ be edze ɖeka ŋutɔ. Yehowa gblɔ be: ‘Amesiae. Kɔ ami la ɖe edzi.’ Eye Samuel wɔe nenema. Ɣeyiɣi aɖo, esime Dawid ava zu Israel-fia.
Samuel I, 17:34, 35; 16:1-13.
Nyabiabiawo
- Ðevi si le nɔnɔmetataa me ŋkɔ ɖe, eye aleke míewɔ nya be kalẽtɔe wònye?
- Afikae Dawid le, eye fofoa kple tɔgbuia fe ŋkɔwo ɖe?
- Nukatae Yehowa gblɔ na Samuel be wòayi Isai feme le Betlexem?
- Nukae dzɔ esi Isai kplɔ viaŋutsu adre va Samuel gbɔe?
- Esi wokplɔ Dawid vɛ la, nya kae Yehowa gblɔ na Samuel?
Nyabiabia bubuwo
- Xlẽ Samuel I, 17:34, 35.
Aleke nudzɔdzɔ siawo te gbe ɖe Dawid fe dzidefo kple ŋuɖoɖo ɖe Yehowa ŋu dzii? (Sam. I, 17:37)
- Xlẽ Samuel I, 16:1-14.
Aleke Yehowa fe nya siwo le Samuel I, 16:7, 8 kpena ɖe mía ŋu be míagakpɔ ame ŋkume o eye be míatsri nazãbubu ɖe ame ŋu le efe gotagome dzedzeme ta? (Dɔw. 10:34, 35; Tim. I, 2:4)
Aleke Saul fe kpɔɖeŋua ɖee fia be ne Yehowa ɖe efe gbɔgbɔ kɔkɔea le ame aɖe dzi ko la, gbɔgbɔ vɔ̃ɖi aɖe alo nugbegblẽwɔwɔ fe dzodzro ate ŋu aɖo amea me? (Sam. I, 16:14; Mat. 12:43-45; Gal. 5:16)
ewe_Latn ewe_Latn ewe_Latn ewe_Latn ewe_Latn ewe_Latn tpi_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn